Kaliforniese Kanaaleilande

Die Kaliforniese Kanaaleilande is 'n groep van agt eilande in die Stille Oseaan ongeveer 257 km vanaf die kus van Suid-Kalifornië. Van noord na suid staan die eilande bekend as:
 San Migual
 Santa Rosa
 Santa Cruz
 Anacapa ('n groep klein eilandjies)
 Santa Barbara
 Santa Catalina
 San Nicolas
 San ClementeCollier's Encyclopedia, Crowell-Collier Educational Corporation, Volume 20, bl. 413

Die vier noordelike Kanaaleilande vorm 'n ketting wat die Santa Barbarakanaal in die suide begrens. Die eiland Santa Catalina is bekend vir sy diepsee-hengel.

 Ekosisteem 
Die unieke kombinasie van geografiese formasies, windpatrone en waterstromings het 'n veelsydige en buitengewoon produktiewe ekostelsel in die Santa Barbarakanaal laat ontstaan. Naby Point Conception op die vasteland draai die koue Kaliforniastroom, wat in noord-suidelike rigting vloei, suidwes, terwyl die warm Suid-Kaliforniese Teenstroom (Southern California Countercurrent) noordwaarts nader by die kuslyn vloei.

Dié sirkulasiepatroon van Stille Oseaanstrome en die gepaardgaande verandering in watertemperature maak van die gebied 'n oorgangsone waar sowel seespesies van die noordelike asook die suidelike oseaan aangetref word.California Coastal Commission: California Coastal Resource Guide. Berkeley | Los Angeles | London: University of California Press 1987, bl. 259

 Verwysings 

Kategorie:Argipels
Kategorie:Eilande in Stille Oseaan
Kategorie:Eilande van die Verenigde State van Amerika
Kategorie:Kalifornië